עוצבת הגליל – ויקיפדיה
(הופנה מהדף אוגדה 91)
גדוד 869 של חיל האיסוף הקרבי היושב במחנה מתת
פלוגת צמ"ה ומנהור[1] (משמשת הן כפלוגת צמ"ה אוגדתית אורגנית והן כפלוגה פיקודית המתמחה באיתור, חישוף והשמדת מנהרות)
האוגדה הוקמה בעקבות מבצע ליטני ב-1978. היא לקחה חלק במלחמת לבנון בגזרה המערבית תחת פיקודו של יצחק מרדכי. כוחות האוגדה כבשו את הערים צור וצידון ואת מחנות הפליטים ראשדיה ועין אל-חילווה. כוחות האוגדה מילאו תפקיד חשוב במיגור חטיבת הקסטל של אש"ף, ובלחימה ובמצור על ביירות[2].
בזמן מלחמת לבנון השנייה פיקד על האוגדה תא"ל גל הירש[3]. חטיפת החיילים אהוד גולדווסר ואלדד רגב, שהובילה לפרוץ המלחמה התרחשה בגזרה (המערבית) שהייתה באחריות האוגדה. במהלך המלחמה כבשה אוגדתו את אזור מרון א-ראס[4] ובהמשך לחמה בבינת ג'בייל, כבשה את ג'בל עמל ופעלה באזור החוף (ראס ביאדה[5]) דרומית לצור, באזור העיר תבנין, קרב עייתא א-שעב ומבצע שינוי כיוון 11[3].
בדצמבר 2012 זכתה האוגדה בפרס הרמטכ"ל ליחידות מצטיינות משום ש"ניכר ביחידה שהיוזמה ורוח המפקד בה מחלחלים עד אחרון החיילים ומשום כך חדוות העשייה ניכרת בכל הדרגים ובכל תחומי הפעילות. כמו כן נבנתה תפישה חדשה של התוכנית המבצעית, המאפשרת בדרך חדשנית ויצירתית העברת הידע והמידע בין היחידות האורגניות לבין היחידות אשר חוברות לאוגדה. בעקבות חיסכון והתייעלות הצליחה האוגדה להוסיף אימונים ליחידותיה."[6].
בסוף 2018 ועד אמצע 2019 הובילה עוצבת הגליל, ביחד עם המעבדה הטכנולוגית לגילוי ואיתור מנהרות (פיקוד הצפון), אגף המודיעין וחיל ההנדסה הקרבית, את מבצע מגן צפוני לגילוי איתור ונטרול מנהרות טרור חודרות גבול ישראל-לבנון שחפר חזבאללה במטרה לבצע מתקפות חדירה נגד יישובי צפון הגליל תוך כיבוש שטח ישראלי בעת מלחמה או כמכת פתע. הכוחות עבדו בגבול הצפון במשך מספר חודשים והצליחו לאתר ולנטרל את כל ששת מנהרות הטרור של חזבאללה. על המבצע המוצלח זכו היחידות המשתתפות בו לעיטורים וצל"שים. לעוצבת הגליל הוענק אות הערכה מטעם הרמטכ"ל[7].
תא"ל יצחק מרדכי 1982–1981 מפקד האוגדה בזמן מלחמת לבנון, לימים פיקד על כל אחד מ-3 הפיקודים
תא"ל יוסי בכר דצמבר 2006 - ספטמבר 2007 לימים מפקד הגיס המטכ"לי
תא"ל יואל סטריק אוגוסט 2009 - נובמבר 2011 לימים מפקד פיקוד הצפון ומפקד זרוע היבשה
תא"ל אמיר ברעם אוגוסט 2015 - יולי 2017 לימים מפקד פיקוד הצפון
תא"ל רפי מילוא יולי 2017 - אוגוסט 2019 מפקד האוגדה בזמן מבצע מגן צפוני
תא"ל שלומי בינדר 12 באוגוסט 2019 - מפקד האוגדה הנוכחי
^ יצחק מרדכי, ‏אוגדת הגליל במלחמת של"ג, מערכות 413, יולי 2007, עמ' 20-25
^ 1 2 עמוס הראל, גרסת גל הירש למלחמת לבנון השנייה, באתר הארץ, 15 ביולי 2009
^ עמיר רפפורט, הלילה בו נשלפו הסכינים, באתר nrg‏, 16 באוקטובר 2007
^ צל"שים למובילי מבצע "מגן צפוני" על נטרול מנהרות הטרור של חיזבאללה, באתר דובר צה"ל, 20 במרץ 2019
אוחזר מתוך "https://he.wikipedia.org/w/index.php?title=עוצבת_הגליל&oldid=27279318"
דף זה נערך לאחרונה ב־13:36, 18 בפברואר 2020.